خاریجی ایشلر ناظیری مولود چاووش اوغلو سوریه موخالیف و اینقیلابچی قوه‌لر میللی کوالیسیونونون صدری سلیم المسلط ، موذاکیره کمیسیونونون صدری  بدیر کامو و سوریه موقتی حکومتی‌نین صدری عبدالرحمن مصطفی ایله گؤروشوب.
ناظیر مولود چاووش اوغلو توییتر حسابیندا سوریه موخالیفت لیدئرلری المسلط، کامو و عبدالرحمن مصطفی ایله گؤروش کئچیردیگینی پای‌لاشا‌راق دئییب:
"بیز موخالیفتین بمت تهلوکه‌سیزلیک شوراسی‌نین 2254 سایلی قطعنامه‌سی چرچیوه‌سینده سیاسی پروسه لره وئردیگی تحفه‌نی یوکسک قیمتلندیریر و دستکلییریک".
قئید ائدک کی، 2015-جی ایلین دسامبریندا بمت تهلوکه‌سیزلیک شوراسی طرفیندن یئکدیل‌لیکله تصدیق ائدیلن 2254 سایلی قطعنامه سوریه-ده عاجیل بیر آتشکسین تامین ائدیلمه‌سی و بونونلا پارالل اولا‌راق سیاسی دانیشیق‌لارین باشلانماسینا؛ ایکی ایل عرضینده "بیرلیک حکومتی"نین یارادیلماسینا، آردینجا ایسه سئچکی‌لرین کئچیریلمه‌سینه چاغیریر.
